Diari Oficial de la Generalitat Valenciana


Sumari del DOGV 5276, del 08-06-2006 (2006/5971)

Resolució de 31 de gener de 2006, del secretari Autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel Europa de Gandia, i en conseqüència, conclús el procediment iniciat pel Servici Territorial de València, es procedix a l'arxiu de les actuacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5971


Organisme emissor
:   Agència Valenciana del Turisme

Tipus de document
:   Anunci

Resolució de 31 de gener de 2006, del secretari Autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel Europa de Gandia, i en conseqüència, conclús el procediment iniciat pel Servici Territorial de València, es procedix a l'arxiu de les actuacions. [2006/M5971]  
Per no haver sigut possible notificar de forma personal i directa a l'interessat Naval Gandia, SL, titular de l'hotel Europa de Gandia la baixa en el Registre General d'Empreses, Establiments i Professions Turístiques de la Comunitat Valenciana de l'esmentat establiment, es procedix a la seua publicació en el Diari Oficial de la Generalitat, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de març de 2006.. La cap de l'Àrea de Producte: Isabel Palafox Gámir.  
Vist l'expedient de baixa d'ofici de l'establiment hoteler, hotel Europa, siti al carrer de Llevant, 12, del municipi de Gandia, iniciat per la cap del Servici d'Ordenació i Inspecció d'Empreses, de la Conselleria de Turisme i, atés que:   
Primer  
Amb data 20 de setembre de 2005, es va efectuar una visita d'inspecció a l'establiment hoteler de referència, a fi de fer entrega del requeriment sobre esmena de deficiències en matèria d'incendis. L'inspector en el seu informe diu literalment que:  
«L'hotel es troba tancat i sense activitat. En la fatxada de l'edifici s'exhibix un cartell que literalment diu:  
Edifici Luysy, promoció de 17 habitatges i 2 àtics, promoció assegurada, promou Luysy Levante, estudis i àtics junt al port prop del futur poliesportiu proveïts de dutxa amb hidromassatge, calefacció central i molt més. Immobiliària Orquin, informació i venda, tel. 27 72 29 630, mòbil 080233960, plaça Mediterrani, 2 Grau de Gandia»  
Segon  
El dia 18 d'octubre de 2005, es va remetre a l'interessat audiència prèvia a la baixa de l'esmentat establiment per un termini màxim de deu dies, de conformitat amb el que establix l'article 84 de la Llei de Règim Jurídic de les Administracions Públiques i del Procediment Administratiu Comú (d'ara en avant LRJPAC) perquè presentara quantes al·legacions i documents estimara oportuns en defensa dels seus interessos.   
Així mateix se li indicava que, de no presentar al·legacions, es proposaria la baixa de l'esmentat establiment. Havent sigut infructuoses les gestions realitzades per a la seua notificació, es va procedir a realitzar-la per edicte en el Diari Oficial de la Generalitat i en el tauler d'anuncis de l'Ajuntament de Gandia.  
Tercer  
Transcorregut el termini indicat en el fet anterior, i el termini d'exposició en el tauler d'anuncis de l'ajuntament, l'interessat no ha presentat cap al·legació.  
Als anteriors fets li són d'aplicació els següents  
Fonaments de dret  
1. Els articles 68 i 69 de la LRJPAC, en allò referit a la iniciació del procediment d'ofici.  
2. Els articles 7 i 14.3 de la Llei 3/1998, de 21 de maig, en tant que establixen respectivament que «són empreses d'allotjament turístic aquelles que des d'un establiment obert al públic (...)» i que «la modalitat i classificació es mantindrà en tant siguen complits els requisits tinguts en compte a l'efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent registre».  
3. L'article 59.2 de la Llei 3/1998, de 21 de maig, de Turisme de la Comunitat Valenciana, disposa que «els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents tindran valor probatori sense perjuí de les proves que, en defensa dels seus drets o interessos puguen aportar els propis administrats». En el cas que ens ocupa, la Inspecció de Turisme va constatar que l'establiment estava tancat al públic.  
L'article 89.5 de la LRJPAC, disposa que «l'acceptació d'informes o dictàmens servirà de motivació a la resolució quan s'incorpore al text d'esta. A estos efectes, s'ha reproduït l'informe emés per la Inspecció del Servici Territorial de Turisme de València.   
4. L'article 59.4 de la LRJPAC, que establix «quan intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'ajuntament en el seu últim domicili, en el Boletín Oficial del Estado, de la comunitat autònoma o de la província.»  
Per tot el susdit, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOGV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana l'hotel Europa i, en conseqüència, conclús el procediment amb l'arxiu de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 de gener de 2006.. El secretari autonòmic de Turisme i director de l'Agència Valenciana del Turisme: Matías Pérez Such.